CELEX: C2006/048/04
Language: et
Date: 2006-02-25 00:00:00
Title: Euroopa Kohtu (teine koda)  10. jaanuari 2006.  aasta otsus kohtuasjas C-98/03: Euroopa Ühenduste Komisjon versus Saksamaa Liitvabariik (Liikmesriigi kohustuste rikkumine — Direktiiv 92/43/EMÜ — Looduslike elupaikade kaitse — Looduslik loomastik ja taimestik — Teatavate projektide kaudu kaitsealale avaldatavate tagajärgede hindamine — Liikide kaitse)

25.2.2006   
            
            
               ET
            
            
               Euroopa Liidu Teataja
            
            
               C 48/2
            
         
      EUROOPA KOHTU
   
   (teine koda)
   10. jaanuari 2006. aasta otsus
   kohtuasjas C-98/03: Euroopa Ühenduste Komisjon versus Saksamaa Liitvabariik (1)
   
   (Liikmesriigi kohustuste rikkumine - Direktiiv 92/43/EMÜ - Looduslike elupaikade kaitse - Looduslik loomastik ja taimestik - Teatavate projektide kaudu kaitsealale avaldatavate tagajärgede hindamine - Liikide kaitse)
   (2006/C 48/04)
   Kohtumenetluse keel: saksa
   Kohtuasjas C-98/03: Euroopa Ühenduste Komisjon (esindaja: U. Wölker), kohtudokumentide kättetoimetamise aadress Luxembourgis v. Saksamaa Liitvabariik (esindajad: M. Lumma ja C. Schulze-Bahr), mille esemeks on EÜ artikli 226 alusel 28. veebruaril 2003 esitatud liikmesriigi kohustuse rikkumise hagi, tegi Euroopa Kohus (teine koda) koosseisus: koja esimees koja esimees C. W. A. Timmermans, kohtunikud C. Gulmann (ettekandja), R. Silva de Lapuerta, P. Kūris ja G. Arestis; kohtujurist A. Tizzano, kohtusekretär vanemametnik M. Ferreira, 10. jaanuar 2006 otsuse, mille resolutiivosa on järgmine:
   
               1.
            
            
               Kuna Saksamaa Liitvabariik: ei ole ette näinud teatavate projektide, mida teostatakse väljaspool erikaitsealasid nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta tähenduses, kaudu alale avaldatava mõju kohustuslikku hindamist vastavalt direktiivi artikli 6 lõigetele 3 ja 4, olenemata sellest, kas sellised projektid tõenäoliselt avaldavad erikaitsealale olulist mõju;
               
                           —
                        
                        
                           lubab erikaitsealal viia keskkonda heitmeid, olenemata sellest, kas need tõenäoliselt avaldavad erikaitsealale olulist mõju;
                        
                     
                           —
                        
                        
                           on liikide kaitset reguleerivate sätete kohaldamisalast arvanud välja kaitsealuste loomade ettevaatamatu häirimise teatavad viisid;
                        
                     
                           —
                        
                        
                           ei taga direktiivi artiklis 16 kehtestatud erandi tegemise tingimuste järgimist teatavate alade kaitsega ühilduvate tegevuste osas;
                        
                     
                           —
                        
                        
                           on kehtestanud taimekaitsevahendite kasutamise eeskirja, mis ei arvesta piisavalt liikide kaitsega ja
                        
                     
                           —
                        
                        
                           ei ole edastanud kalapüüki puudutavaid sätteid ja/või ei ole taganud, et need sätted sisaldaksid piisavaid kalapüügipiiranguid,
                        
                     siis on Saksamaa Liitvabariik rikkunud direktiivi 92/43 artikli 6 lõigetest 3 ja 4 ning artiklitest 12, 13 ja 16 tulenevaid kohustusi.
            
         
               2.
            
            
               Mõista kohtukulud välja Saksamaa Liitvabariigilt.
            
         
      (1)  ELT C 146, 21.06.2003.